קאבוסצ'ה

קאבּוּסֵצָ'ה (ביפנית: かぶせ茶, "תה מכוסה") הוא תה ירוק יפני, תת-סוג של סנצ'ה.

שמו של התה נובע מאופן גידולו וקצירתו. בתחילת האביב, כשבוע עד שלושה שבועות לפני קציר עלי התה הצעירים, מכוסה המטע במסך מגן בכדי לחסום אור שמש ישיר. הצללה זו מייצרת תה עם טעם רך יותר מסנצ'ה רגיל.

כדי לקבל צל טבעי מבלי לחסום לחלוטין את אור השמש, מעל הצמחים תולים רשת מיוחדת המכונה "קאבוסה" (מהפועל "קאבוסרו" – "להצל"). שלא כמו סנצ'ה שגדל באור שמש ישיר, לקאבוסצ'ה יש טעם מתוק יותר וצבע עשיר יותר. תה מוצל נוסף, המכונה גיוקורו, שונה מקאבוסצ'ה בכך שהוא מוצל לתקופה ארוכה יותר – כ-20 יום.איך להבחין בין סנצ'ה, קאבוסצ'ה וגיוקורו

ביפן, קאבוסצ'ה מהווה כ-4% מסך התה המיוצר (נכון לשנת 2019).
 קישורים חיצוניים 

 הערות שוליים 

קטגוריה:תה יפני
קטגוריה:תה ירוק